**PONIKVE VODA d.o.o.**

# Izvješće poslovodstva Društva

**ZA 2022. GODINU**

**Krk, svibanj 2023**

# OSNOVNI PODACI O DRUŠTVU

Ponikve voda je društvo s ograničenom odgovornošću (dalje: Društvo) za komunalne djelatnosti.

Prema postojećim podacima i dokumentima Društvo je registrirano 19.03.1960. godine u Okružnom privrednom sudu u Rijeci pod nazivom Komunalno poduzeće "Ponikve" Krk za obavljanje različitih komunalnih djelatnosti, sličnih kojima se i danas bavi. Od osnutka pa do danas Društvo je prošlo mnoge statusne i druge promjene. Udruživanjem 1986. godine s poduzećem "Komunalac" Omišalj, Društvo je proširilo djelokrug rada na čišćenje i održavanje javnih i zelenih površina, skupljanje, odvoz i zbrinjavanje komunalnog otpada.

Radi usklađivanja sa Zakonom o vodama bilo je potrebno sve djelatnosti kojima se Društvo bavilo, a koje nisu javna vodoopskrba i javna odvodnja izdvojiti iz poslovanja. Stoga su osnivači Ponikve d.o.o. odlučili da će postojeće društvo nastaviti obavljati djelatnost vodoopskrbe i javne odvodnje, a za obavljanje drugih djelatnosti osnovali su dva nova Društva.

Rješenjem trgovačkog suda u Rijeci Tt-13/9542-2 od 31.12.2013. godine Društvo nastavlja poslovati pod nazivom Ponikve voda d.o.o. Krk.

Danas se radi o srednje velikom komunalnom društvu u 100 %-tnom vlasništvu svih jedinica lokalne samouprave otoka Krka. Temeljni upisani kapital Društva na dan 31. prosinca 2022. godine iznosi 378.463.000,00 kn.

* 1. **Djelatnost**

Osnovne djelatnosti Društva su:

* proizvodnja i distribucija pitke vode
* odvodnja i pročišćavanje otpadnih voda.

Osim navedenih djelatnosti Društvo se bavi i montažama mjesnih cjevovoda (vode i kanalizacije), izradom vodovodnih i kanalizacijskih priključaka.

* 1. **Organi Društva**

Društvo ima skupštinu društva i upravu.

Skupštinu društva čine članovi društva (osnivači) – jedinice lokalne samouprave, a njome predsjeda predsjednik. Predsjednik skupštine imenuje se na vrijeme od godinu dana.

Svaki član skupštine ostvaruje prava i dužnosti sukladno veličini temeljnog uloga.

Skupština društva odlučuje o svim bitnim stvarima kao što su financijski izvještaji, godišnji planovi poslovanja, investicijski i razvojni planovi, cijene komunalnih usluga i slično.

Poslove društva vodi uprava koja se sastoji od jednog direktora kojeg imenuje skupština. Uprava društva zastupa društvo, rukovodi i organizira proces rada i poslovanja te obavlja i druge poslove na temelju zakona i ovlaštenja.

Direktor društva za razdoblje od 01.01.2022. do 31.12.2025. godine je Neven Hržić, mag.ing.aedif.

* 1. **Organizacija i radnici**

Društvo je organizirano tako da postoje dvije radne jedinice: RJ Voda i RJ Kanalizacija.

Na dan 31. prosinca 2022. godine Društvo zapošljava 90 radnika (2021.: 90 radnika).

# FINANCIJSKI POKAZATELJI I OSTVARENI REZULTAT

Za razdoblje od 01. siječnja do 31. prosinca 2022. godine, Društvo je ostvarilo ukupne prihode u iznosu od 69.340.415,21 kn (2021.: 54.948.853,78 kn) te ukupne rashode u iznosu od 65.563.057,37 kn (2021.: 54.783.400,43 kn). Temeljem razlike prihoda i rashoda ostvaren je dobit prije oporezivanja tekuće godine u iznosu od 3.777.357,84 kn (2021.: 165.453,35 kn). Računovodstvena dobit nakon oporezivanja na dobit iznosi 2.923.926,00kn (2021.: 165.453,35 kn)

**2.1. UKUPNI PRIHODI**

**Prihodi od prodaje** u iznosu od 53.052.069,23 kn (2021.: 46.176.090,35 kn) čine 76,51% (2021.: 84,03%) ukupnih prihoda.

Prihod od prodane vode za piće privredi i domaćinstvima ostvaren je u iznosu od 19.566.200,01 kn (2021.: 16.766.091,82 kn) te je za 16,70% veći od prethodne godine. Povećanje prihoda rezultat je veće potrošnje vode privrede za 22,17% i domaćinstva za 10,73% u odnosu na prethodnu godinu.

Zbog povećanja broja korisnika na vodi veći je prihod ostvaren od fiksnog dijela cijene vode za 2,10% koji u 2022. godini iznosi 15.790.731,84 kn (2021.: 15.465.399,36 kn)

Prihod varijabilnog dijela cijene odvodnje otpadnih voda veći je za 33,48% te iznosi 8.220.367,38 kn (2021.: 6.158.666,00 kn) što je rezultat veće potrošnje privrede za 31,71% i veće potrošnje domaćinstva za 35,95 % u odnosu na prethodnu godinu.

Zbog povećanja ukupnog broja korisnika odvodnje otpadnih voda prihod ostvaren po fiksnom dijelu cijene odvodnje veći je za 30,74% te je u 2022. godini iznosio 5.812.677,52 kn (2021.: 4.445.955,80 kn).

U 2022. godini prihod pražnjenja, odvoza i zbrinjavanja fekalija iz septičkih jama iznosi 1.142.523,00 kn (2021.: 1.149.488,00 kn) te je manji za 0,61% u odnosu na prošlu godinu. To je rezultat priključenja korisnika na novo izgrađeni sustav javne odvodnje.

**Ostali poslovni prihodi** u 2022. godini iznose 16.061.310,88 kn (2021.: 8.404.640,08 kn) te čine 23,16% (2021.: 15,30%) ukupnih prihoda.

U ostalim poslovnim prihodima iskazan je prihod od usluga pruženih drugim pravnim osobama u ukupnom iznosu od 249.879,72 kn (2021.: 316.225,71 kn) (u istom iznosu iskazani su i troškovi), a koje radove i financira.

Iznos ostalih poslovnih prihoda odnosi se na prihod u visini amortizacije imovine nabavljene iz namjenskih sredstava 13.560.670,21 kn (2021.: 6.528.825,70 kn), prihodi za pokriće troškova kamata i bankarskih naknada 376.109,47 kn (19.171,30 kn) po kreditima koje se otplaćuju iz naknade za razvoj, prihodi za pokriće kamata i bankarskih naknada 677.087,26 kn (2021.: 505.222,67 kn) za kredit EU projekta koji se otplaćuje iz sredstava JLS, naknade šteta od osiguranja 181.322,42 kn (2021.: 133.719,31 kn), prihode naplaćenih ranije utuženih potraživanja 171.343,75 kn (2021.: 409.703,10 kn), prihod od najma 62.208,06 kn (61.000,00 kn), prihodi od subvencija nadležnog Ministarstva za prodanu vodu domaćinstvima koja nemaju mogućnost korištenja javne vodovodne mreže već se voda dostavlja putem autocisterni 42.856,00 kn (2021.: 32.516,00 kn), prodana imovina 156.700,00 kn (2021.: 271.542,40 kn), pokriće primitka u naravi 67.221,83 kn (2021.: 35.388,18 kn), sredstva potpore Vlade RH za električnu energiju 66.693,49 kn i ostali prihodi 529.441,11 (2021.: 91.325,71 kn).

**Financijski prihodi** ostvareni su u iznosu od 227.035,10 (2021.: 368.123,35 kn) i čine 0,33% (2021.:0,67%) ukupnih prihoda, a sastoje se od: obračunatih zateznih kamata na zakašnjela plaćanja i kamata po viđenju..

**2.2. UKUPNI RASHODI**

**Materijalni troškovi** u iznosu od 19.188.941,60 kn (2021.: 17.022.558,43 kn) sudjeluju u ukupnim rashodima s 29,27% (2021.: 31,07%), a odnose se na troškove sirovina i materijala u iznosu od 9.731.118,80 kn (2021.: 7.733.876,27 kn) te ostale vanjske troškove 9.457.822,80 (2021.: 9.288.682,16 kn).

Troškovi sirovina i materijala veći su od prošlogodišnjih za 25,82%, a čine ih: trošak materijala, rezervnih dijelova i sitnog inventara 3.494.607,66 kn 2021.: 3.243.218,98 kn), trošak kupljene vode s kopna 1.538.913,78 kn (2021.: 691.042,86 kn), trošak energije, goriva i maziva 4.523.889,86 kn (2021.: 3.669.579,85 kn), trošak uredskog materijala i zaštitne odjeće 173.707,50 kn (2021.: 130.034,58 kn).

**Ostali vanjski troškovi** veći su od prošlogodišnjih za 1,82%, a iznose ukupno 9.457.822,80 kn (2021.: 9.288.682,16 kn). U ostalim vanjskim troškovima ističu se troškovi: usluga održavanja u iznosu od 3.452.617,44 kn (2021.: 3.609.193,03 kn) koji je 4,54% manji od prošlogodišnjeg, administrativno-računovodstveni poslovi 3.343.851,76 kn (2021.: 3.382.233,59 kn) te ostale usluge (intelektualne, promidžba, zakupnine, zaštita na radu, sudski troškovi i pristojbe, komunalne usluge, tehnički pregledi, cestarine i slično) 2.661.353,60 kn (2021.: 1.981.029,83 kn). Dio ovih troškova (popravci pumpi te popravci vozila i opreme) pokriven je iz naknada šteta od osiguranja i nalazi se u prihodima.

**Troškovi osoblja** u iznosu od 13.051.959,95 kn (2021.: 11.430.504,35 kn) sudjeluju u ukupnim rashodima s 19,91% (2021.: 20,86%). Prosječna bruto plaća u 2022 . godini iznosila je 10.689,21 kn (2021.: 9.177,82 kn), a neto 8.113,75 kn (2021.: 6.883,47 kn).

**Troškovi amortizacije** u 2022. godini iznose 27.910.397,50 kn (2021.: 20.274.157,14 kn) i sudjeluju u ukupnim rashodima s 42,57% (2021.: 37,01%)

Društvo je iskazalo prihod u visini obračunate amortizacije imovine nabavljene iz sredstava potpora u iznosu od 13.560.670,21 kn (2021.: 6.528.825,70 kn) pa je utjecaj na rezultat Društva 14.349.727,29 kn (2021.:13.745.331,44 kn).

**Ostali troškovi poslovanja** iznose 2.427.101,84 kn (2021.: 2.055.772,09 kn) i sudjeluju u ukupnim rashodima s 3,70% (2021.: 3,75%). Navedeni troškovi obuhvaćaju: naknade zaposlenicima (prijevoz, prigodna nagrada, pomoći i slično) u iznosu 1.177.877,59 kn (2021.: 937.638,00 kn), premije osiguranja 480.612,62 kn (2021.: 474.682,93 kn), bankarske usluge i provizije 214.542,91 kn (2021.: 188.473,09 kn), koncesijske naknade na zahvaćanu vodu 205.896,81 kn (2021.: 181.368,47 kn) te ostale troškove (reprezentacija, porezi i doprinosi koji ne ovise o poslovnom rezultatu, ugovori o djelu, stručno obrazovanje) u iznosu 348.171,91 kn (2021.:273.609,60 kn). Dio bankarskih naknada po kreditima otplaćuju jedinice lokalne samouprave te je ostvaren i prihod od potpora za pokriće tih troškova 52.992,76 kn, a dio se otplaćuje iz prikupljenih sredstava naknade za razvoj te je ostvaren prihod za pokriće tih troškova 13.000,60 kn (2021.: 19.171,30 kn).

**Troškovi vrijednosnog usklađenja i otpisa potraživanja** u 2022. godini iznose 166.354,88 kn (2021.: 60.149,00 kn) i sudjeluju u ukupnim rashodima s 0,25% (2021.: 0,11%). Obuhvaćaju potraživanja za koja su pokrenuti ovršni postupci ili potraživanja koja su prijavljena u (pred)stečajnu nagodbu te otpis nenaplativih potraživanja).

**Ostali poslovni rashodi** u iznosu od 1.435.391,16 kn (2021.: 2.547.291,20 kn). Odnose se na naknadu šteta, i neotpisanu vrijednost rashodovane imovine.

**Financijski rashodi** u iznosu od 1.382.910,44 kn (2021.: 1.392.968,22 kn) sudjeluju u ukupnim rashodima s 2,11% (2021.: 2,54%), a odnose se na kamate i naknade po kreditima 1.351.088,67 kn (2021.: 1.390.600,64 kn), negativne tečajne razlike 31.725,67 kn (2021.: 1.760,74 kn) te zatezne kamate na zakašnjela plaćanja 96,10 kn (2021.: 606,84 kn). Dio kamata po kreditima otplaćuju jedinice lokalne samouprave te je ostvaren i prihod od potpora za pokriće tih troškova 611.093,90 kn (2021.: 505.222,67 kn), a dio se otplaćuje iz prikupljenih sredstava naknade za razvoj te je ostvaren prihod za pokriće tih troškova 363.108,87 kn (2021.: 19.171,30 kn).

# ZNAČAJNE INVESTICIJE

U 2022. godini treba istaknuti sljedeće investicije:

- EU projekt „Projekt prikupljanja, pročišćavanja i odvodnje otpadnih voda na području otoka Krka“,

- projekt “Vodoopskrbni sustav Krka-podsustav Ponikve II faza“,

- izgradnja i rekonstrukcija vodovodne mreže i mreže otpadnih voda.

* 1. **EU projekt „Projekt prikupljanja, pročišćavanja i odvodnje otpadnih voda na području otoka Krka“**

Društvo u 2022. godini nastavlja s provedbom EU projekta „Projekt prikupljanja, pročišćavanja i odvodnje otpadnih voda na području otoka Krka“ koji je započeo u 2017. godini.

26. srpnja 2017. godine Društvo je potpisalo ugovore:

- **Ugovor o dodjeli bespovratnih sredstava** EU projekta s Ministarstvom zaštite okoliša i energetike kao posredničkog tijela 1 i Hrvatskim vodama kao posredničkog tijela 2,

- **Ugovor o sufinanciranju** EU projekta s Ministarstvom zaštite okoliša i energetike kao posredničkog tijela 1, Hrvatskim vodama kao posredničkog tijela 2 i šest jedinica lokalne samouprave (sve jedinice otoka Krka osim Vrbnika koji ne sudjeluje u EU projektu),

- **Ugovor o partnerstvu** na EU projektu s šest jedinica lokalne samouprave.

Ukupna vrijednost projekta procijenjena je na iznos od 648.312.359,00 kn. Prihvatljivi procijenjeni troškovi iznose 510.913.257,00 kn, a neprihvatljivi trošak su ulaganja do 2014. godine i porez na dodanu vrijednost.

Od rujna 2017. godine do 31. prosinca 2022. godine situirano je 312.462.170,88 kn radova/usluga, a stanje danih predujmova na isti dan iznosi 14.693.528,78 kn. Temeljem zahtjeva za nadoknadom sredstava prihvaćeno je 288.773.348,10 kn troškova dok je trajno nepriznato 26.757.516,93 kn (financijska korekcija 25.508.257,37 kn i ostali troškovi 1.249.259,56 kn).

|  |  |  |  |  |  |
| --- | --- | --- | --- | --- | --- |
|  | **situirano** | **prihvaćeno (predujam uključen)** | **trenutno neprihvaćeno** | **trajno neprihvaćeno** | |
| **financijska korekcija** | **ostalo** |
| upravljanje projektom | 3.674.191,19 | 3.674.191,19 |  |  |  |
| vidljivost projekta | 184.120,50 | 174.342,90 | 9.777,60 |  |  |
| stručni nadzor | 4.513.549,51 | 4.221.935,03 |  | 222.207,12 |  |
| linijske građevine (odvodnja i vodovod) | 253.178.068,73 | 227.574.451,83 | 82.746,09 | 25.286.050,25 | 234.820,56 |
| uređaji za pročišćavanje otpadnih voda | 32.135.250,00 | 35.365.875,20 |  |  |  |
| oprema + GIS | 15.334.680,00 | 15.334.680,00 |  |  |  |
| ostalo (imov.-pravni troškovi i sl.) | 3.442.310,95 | 2.427.871,95 |  |  | 1.014.439,00 |
| **UKUPNO** | **312.462.170,88** | **288.773.348,10** | **92.523,69** | **25.508.257,37** | **1.249.259,56** |

Udjeli u sufinanciranju prihvaćenih planiranih troškova su:

|  |  |  |
| --- | --- | --- |
|  | **%** | **ukupno sufinancirano** |
|
| - EU sredstva | 72,25075% | 208.640.909,79 |
| - Ministarstvo zaštite okoliša i energetike | 9,24975% | 26.710.812,76 |
| - Hrvatske vode | 9,24975% | 26.710.812,76 |
| - lokalna komponenta (Ponikve + partneri) | 9,24975% | 26.710.812,79 |
|  | **100,00%** | **288.773.348,10** |

Udjeli sufinanciranja lokalne komponente su:

* + Ponikve voda d.o.o. 10,27%
  + Grad Krk 20,39%
  + Općina Baška 11,55%
  + Općina Dobrinj 15,76%
  + Općina Malinska-Dubašnica 17,15%
  + Općina Omišalj 15,98%
  + Općina Punat 8,90%

Trajno nepriznati troškovi se, prema postojećim odlukama skupštine Ponikve voda, sufinanciraju:

- trošak nepriznatih imovinsko-pravnih odnosa - Ponikve voda 100%,

- troškovi financijskih korekcija (odluke od 23. studenog 2018., 21. veljače 2019. godine i 29. studenog 2021.) iz dugoročnih kredita (HBOR i PBZ), a udjeli u otplati kredita su jednaki prethodno navedenim udjelima u sufinanciranju lokalne komponente

* 1. **Projektne dokumentacije “Vodoopskrbni sustav Krka-podsustav Ponikve II faza**

Društvo je nastavilo s projektom “Vodoopskrbni sustav Krka-podsustav Ponikve II faza“ koji podrazumijeva nadvišenje postojeće brane čime će se volumen akumulacije povećati na 7.000.000 m3. Na taj će se način osigurati znatno veće količine vode i bitnije će se utjecati na kvalitetu vode. U 2023. godini krenulo se s rješavanjem imovinsko – pravnih odnosa te je s društvom Via factum d.o.o. sklopljen Ugovor o izradi studijske dokumentacija i aplikacije za poboljšanje vodnokomunalne infrastrukture isporučitelja vodnih usluga Ponikve voda d.o.o. uslužno područje 26 (otoci Krk, Cres i Lošinj) vodoopskrbnog sustava otoka Krka - podsustav Ponikve u vrijednosti od 822.340,59 kn za sufinanciranje iz EU fondova.

* 1. **Izgradnja i rekonstrukcija vodovodne mreže i mreže otpadnih voda**

U 2022. godini nastavilo se s radovima na rekonstrukciji i izgradnji javne vodovodne mreže i mreže otpadnih fekalnih voda na otoku Krku. Ugovori o izvođenju radova i obavljanju stručnog nadzora sklopljeni su s više izvođača.

Sredstva su osigurana iz naknade za razvoj, sredstava Hrvatskih voda (naknade za korištenje i zaštitu voda), sredstva proračuna jedinica lokalne samouprave i iz vlastitih sredstava.

# UPRAVLJANJE RIZICIMA

**VALUTNI RIZIK**

Valutni rizik je rizik da će se vrijednosti financijskih instrumenata promijeniti uslijed promjene tečaja. Društvo je bilo dijelom izloženo promjenama vrijednosti EUR-a na stavkama kredita, jer je dio obveza po dugoročnim kreditima denominirano u stranoj valuti. Upravljanje ovim rizikom svodilo se na usklađivanje priljeva od naplate potraživanja od kupaca. Obzirom da je jedina korištena ino valuta bila euro, pozivajući se na Bilješku 29. Društvo je biti riješeno ovoga rizika od 1.1.2023. godine.

**KAMATNI RIZIK**

Kamatni rizik je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente. Društvo ima dugoročne obveze po tri podzajma s promjenjivom kamatnom stopom te kao posljedicu toga izloženost riziku promjene kamatne stope.

Upravljanje ovim rizikom, u jednom dijelu svodi se na usklađenje priljeva sredstava iz naknade za razvoj za podmirenje obveza po kamatama budući se naknada za razvoj namjenski koristi za otplatu tih podzajmova.

**KREDITNI RIZIK**

Kreditni rizik je rizik da jedna strana u financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Potraživanja od kupaca iskazana su umanjena za rezerviranja za utužena sumnjiva i sporna potraživanja. Nema dodatnog kreditnog rizika za podmirenje kratkoročnih obveza Društva koji bi utjecao na povećanje vrijednosti rezerviranja za umanjenje vrijednosti kupaca i ostalih potraživanja.

**RIZIK LIKVIDNOSTI**

Rizik likvidnosti, koji se također naziva rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva koje dospijevaju u 2021. godini pokrivene su kratkotrajnom imovinom, budući se dijelom podmiruju iz vlastitih sredstava, naknade za razvoj, a dijelom iz sredstava proračuna.

Iako je na početku turističke sezone bio prisutan rizik rata u Ukrajini u konačnici nije došlo do smanjenja turističkih aktivnosti na otoku. Naprotiv turistička sezona je bila naglašeno dobra te je povećana potrošnja vode koja je rezultat dobre turističke popunjenosti utjecala je na značajnije smanjenje rizika likvidnosti za razliku od prethodnog razdoblja koje je bilo pod utjecajem pandemija COVID-19.

**PROCJENA FER VRIJEDNOSTI**

Glavni financijski instrumenti Društva koji se ne vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, dugoročna financijska imovina, obveze prema dobavljačima i ostale obveze, te dugoročni krediti.

Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeća ovih financijskih instrumenata.

# AKTIVNOSTI ISTRAŽIVANJA I RAZVOJA

Društvo tijekom godine nije imalo izražene aktivnosti istraživanja i razvoja.

# PODACI O PODRUŽNICAMA

Obzirom na svoj ustroj Društvo nema podružnica.

# DOGAĐAJI OD UTJECAJA NA BUDUĆE POSLOVANJE

Kako je navedeno u točki 4. pod rizikom likvidnosti smatralo se da bi Rusko-ukrajinski rat koji je započeo u veljači 2022. godine mogao utjecati na nedostatak fosilnih goriva, ali i na turističku sezonu 2022. godine.

Trenutno stanje i ekonomske prognoze pod uvjetom da navedeni rat ne eskalira ne ukazuju na smanjenje prihoda gospodarstvenika koji ovise o turizmu te navedeni rizik likvidnosti se u narednoj godini ne smatra naglašenim. Ostaju stalni operativni rizici poslovanja Društva, a Društvo i nadalje poduzima sve aktivnosti oko prevladavanja tih rizika (kontrola rashoda te utroška vlastitih sredstava u financiranju ulaganja u nova osnovna sredstva radi zaštite likvidnosti Društva).

Prelaskom na euro od 1.1.2023. godine Društvo je bilo izloženo operativnom riziku prilagodbe poslovnik procesa uvođenju nove novčane valute, a posebno u domeni prilagodbe računovodstvenih programa. Budući je društvo još tijekom izvještajne godine poduzelo pripremne aktivnosti kroz dogovore sa isporučiteljima ovih usluga navedeno ne bi trebalo imati značaj utjecaj.

Krk, 04.svibanj 2023.

Uprava Društva:

Neven Hržić, mag.ing.aedif.